**“Башкортстан республикасы Чакмагыш районы Имәнлекул авылындагы каралты-кура, йорт, аның төзелеше белән бәйле атамалар” дигән тема буенча тикшеренү проекты**

# 

# **Кереш**

Безнең республикабыз бик зур. Нинди генә кешеләр яшәми. Аларның берсе дә аерым гына тора алмый. Ә халык кайда гына яшәвенә, нинди генә милләт булуына карамастан үзара аралашып көн күрәләр. Һәрбер җирлектә үзе өчен генә булган сөйләм формалаша. Әлеге сөйләмнең составына башка халыкларның сөйләм үзенчәлекләре дә йогынты ясый. Шулай итеп, сөйләмнәр барлыкка килә дә инде.

*Теманың актуальлеге.*

Хәзерге заман баласы телендә икетеллелек күренеше киң таралды. Мәктәптә хәзер бар фәнне дә урыс телендә үзләштерәбез. Иптәшләр белән аралашканда да урыс телендә аңлашабыз. Бу теманың кулга алгач картәти янына килдем. “Бик яхшы”, -диде. “Беренчедән каралты-кура, йорт, аның төзелеше турында кызыксынырсың, чөнки ир-ат үз гомерендә йорт салып керергә тиеш. Икенчедән үз төбәгеңнең сөйләмен белергә тиешсең”, -диде.

Әлеге эшемнең *төп максаты* да – дәрестән тыш та туган телне өйрәнүне дәвам итү.  
 Бу эштә миңа карәтием дә ярдәм итте. Интернет челтәрендә дә күп утырырга туры килде. Татар диалектлары турында язылган берничә галимнең хезмәтләре белән таныштым. Чынлап та үз ягыңның халык сөйләмен үзенчәлекләрен өйрәнү бүгенге көн яшьләре өчен бик актуаль. Без дә бит үзебездән соң килгән яшь буынга белгәннәребезне тапшырырга тиеш.

Максатка ярашлы рәвештә, түбәндәге *бурыч* билгеләнде:

Авылымдагы каралты-кура, йорт, аның төзелеше турында белән бәйле атамаларны барлау.

*Материал һәм чыганаклар.* Йорт – җир, каралты – кура һәм хуҗалык эшләре белән бәйле терминнар (Садыкова З. Р. Названия хозяйственных построек и инвентаря в татарском языке.) Шулай ук үземнең картәтием һәм әтием белән әңгәмә уздыру.

**Төп өлеш.**

Безнең авылда кулланылган каралты-кура, йорт, аның төзелеше белән бәйле терминнар кайберәүләргә кызык булып та тоелыр.

Йорт төзелеше белән бәйле сүзләр: нигез, бура, тәрәзә, ишек, матча

( түшәм тотучы), өрлек (идәнне тотучы),бәбкә (түбә тотанагы), кәрниз (ниргә белән түбәне тоташтыручы, матурлаучы өлеш), идән, түшәм, ниргә (бер бүрәнә салу).

Өйдән чыгу белән ишек алды була. Кайбер әби –бабайлар аны болдыр дип тә атыйлар икән. Ишек алдында бүлмәләр дә бар. Берсен чолан, ә менә икенчесен карәтием веранда, ди. Чолан да гаилә өчен кирәк яраклар тора. Ә инде веранда язын, җәен ял итү бүлмәсе кебек кулланыла.

Ишек алдыннан соң –күтәрмә (өйгә керә торган баскыч). Ә инде тышка чыксаң ихатага тап буласың. Аны киртәләп алу- коймалау дип атала.Элек читән дә үргәннәр. Ә хәзер нинди генә бизәкле коймалар юк?! Хәтта кирпичтән дә өяләр. Ә ихатада инде маллар өчен абзар. Ул да берничә бүлмәдән тора. Берсен карәтием сарыкларның сарае ди, икенчесе яңа гына туган бозау-бәрәннәрөчен җылы абзар якимал өе дип тә атыйлар. Ихатада тагын тышта сакларлык әйберләр өчен келәт (коретник дип тә атыйлар), бакча, ындыр бар. Бакчада җимеш агачлары, түтәлләр урнаша. Ындырда бәрәңге, маллар өчен чөгендер үсә.

# **Йомгак.**

Һәрбер төбәккә хас булганча, безнең авылыбыз халкының телендә дә шундый сүзләр бар. Бу эшкә тотынганчы сөйләмемдә кайберләрен мин кулланмаган да булганмын икән. Чынлап та бу дөньяда, тормышта кызыксындырырлык өлкәләр күп икән.

ВЫПОЛНИЛ

Фамилия Гималетдинов

Имя\_Ильназ\_\_\_\_\_\_\_\_\_\_\_\_\_\_\_\_\_

Отчество\_Ленарович

Класс 11

Школа МБОУ СОШ с.Имянликулево

Город (село )с.Имянликулево

Район Чекмагушевский

Ф.И.О. учителя Бигнова А.М.